open-index/open-wikipedia-markdown huggingface dataset:
Ben Balistreri

**Benjamin Balistreri** on yhdysvaltalainen animaattori, joka on ollut yhteensä viisi kertaa Annie-palkinnon ehdokkaana storyboardien ja hahmojen suunnittelun myötä. Balistreri aloitti uransa Disneyllä 1990-luvulla ja on samalla työskennellyt Nickelodeonilla ja hetkellisesti Cartoon Network Studiosilla.

## Filmografia
### Elokuvat
* Mickey's Once Upon a Christmas (1999)
* Pieni merenneito II: Atlantiksen salaisuus (2000)
* Kaunotar ja Kulkuri 2: Pepin seikkailut (2001)
* Tarzan & Jane (2002)
* Notre Damen kellonsoittaja 2 (2002)
* Atlantis – Milon paluu (2003)
* Leijonakuningas 3 – Hakuna Matata (2004)
* The Fairly OddParents in: Channel Chasers (2004)

### Televisiosarjat
* Clerks (2001)
* Danny Phantom (2004–2006)
* Foster's Home for Imaginary Friends (2006–2008)

## Aiheesta muualla
* Balistrerin virallinen blogi 
* Balistrerin haastattelu 
* 
* movies.nytimes.com 
* tv.msn.com
Pruitt Taylor Vince

**Pruitt Taylor Vince** (s. 5. heinäkuuta 1960 Baton Rouge, Louisiana, Yhdysvallat) on yhdysvaltalainen näyttelijä. Hän syntyi Baton Rougessa, Louisianassa, ja opiskeli Louisianan osavaltionyliopistossa.

Vince sai vierailustaan televisiosarjassa *[[Harkittu murha]]* Emmy-palkinnon vuonna 1997. Hän on esiintynyt myös lukuisissa elokuvissa, kuten *[[Baarikärpänen (elokuva)|Baarikärpänen]]* (1987), *[[Ansassa (vuoden 2002 elokuva)|Ansassa]]* (2002) ja *[[Constantine (elokuva)|Constantine]]* (2005). Lisäksi hän on esiintynyt televisiosarjoissa *[[The Walking Dead]]* (2011), *[[Mentalist]]* (2010–2013) ja *[[S.H.I.E.L.D. Agentit]]* (2017–2018).

## Lähteet

## Aiheesta muualla
*
Luettelo Ultimate Fighting Championship -mestareista

Tämä on **luettelo [[Ultimate Fighting Championship]] -mestareista** painoluokittain.

Kun UFC perustettiin vuonna 1993, ei painoluokkia ollut.  Sittemmin laji kiellettiin useimmissa Yhdysvaltain osavaltioissa, minkä johdosta se ryhtyi yhteistyöhön muiden kamppailulajijärjestöjen kanssa ja loi painoluokkasysteemin. Ensiksi painoluokkia oli kaksi: raskassarja (yli 91 kg) ja kevytsarja. Myöhemmin kevytsarja muutettiin keskisarjaksi ja luotiin uusi välisarja (77 kg) sekä kevytsarja (70 kg). Sittemmin käyttöön on otettu myös alempi raskassarja, höyhensarja ja kääpiösarja. UFC järjestää parhaillaan turnausta, jossa selvitetään uuden kärpässarjan mestaria.

## Mestarit painoluokittain

### Miehet
#### Raskassarja (93-120 kg, 206-265 lbs)

#### Alempi Raskassarja (84-93 kg, 186-205 lbs)

#### Keskisarja (78-84 kg, 171-185 lbs)

#### Välisarja (71-77 kg, 156-170 lbs)

#### Kevytsarja (66-70 kg, 146-155 lbs)

#### Höyhensarja (61-66 kg, 136-145 lbs)

#### Kääpiösarja (57-61 kg, 126-135 lbs)

#### Kärpässarja (53-57 kg, 116-125 lbs)

### Naiset

#### Höyhensarja (62-66 kg, 136-145 lbs)

#### Kääpiösarja (57-61 kg, 126-135 lbs)

#### Kärpässarja (53-57 kg, 116-125 lbs)

#### Korsisarja (115 paunaa, 52 kg)

## Superfight-mestarit
:*Avoin painoluokka, joka oli käytössä UFC:n alkuaikoina.*

## UFC-turnaukset

## Lähteet
Melville Baker

**Melville Baker** (24. huhtikuuta 1901 – 10. huhtikuuta 1958) oli yhdysvaltalainen elokuvakäsikirjoittaja. Hänen töidensä joukossa ovat *Sirkuspoika* (1928), *Romanttinen yö* (1930), *Ikuinen miehekkyys* (1931), *Viettelijä* (1932), *Rakastuneita naisia* (1936) ja *[[Viimeinen pari ulos]]* (1943). 

Baker menehtyi sydänkohtaukseen Nizzassa, Ranskan Rivieralla vain 56 vuoden ikäisenä.

## Aiheesta muualla
*
Uinnin pitkän radan Euroopan-mestaruuskilpailut 2004

**Uinnin pitkän radan Euroopan-mestaruuskilpailut** järjestettiin vuonna 2004 27. kertaa. Kilpailut pidettiin Espanjan Madridissa 5.–16. toukokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Agathodaimon (yhtye)

**Agathodaimon** on saksalainen vuosina 1995–2014 toiminut goottimetalliyhtye.

Helmikuussa 2020 yhtye ilmoitti kasanneensa jälleen rivinsä ja solmineensa sopimuksen Napalm Recordsin kanssa. Tammikuussa 2022 yhtye ilmoitti julkaisevansa seitsemännen albuminsa, *Seven* maaliskuun 18. päivä.

## Jäsenet
### Nykyiset
* Sathonys - kitara, laulu
* Ashtrael - laulu
* Nakhateth - kitara 
* Mortos - rummut
* Von Yanesh - basso

## Diskografia
### Demot
* 
* 

### EP:t
* 

### Albumit
* 
* 
* 
* 
* 
* 
* 

### Kokoelmat
* 

## Lähteet

## Aiheesta muualta
* 
* 
* Yhtyeen viralliset kotisivut
Jukka Ohtonen

**Jukka Ohtonen** (s. 27. huhtikuuta 1962) on suomalainen jääpalloilija. Hän päätti uransa keväällä 2011 HT Bandyn pelaajavalmentajana. 

Jukka Ohtonen oli voittamassa Suomen poikien vuoden 1979 maailmanmestaruuden. Jääpallon SM-sarjassa hän aloitti kaudella 1980–1981 kotipaikkakuntansa Tornion ToPV:n joukkueessa. Kun ToPV putosi mestaruussarjasta, hän siirtyi Ouluun OLS:n joukkueeseen, ja voitti siellä kolme Suomen mestaruutta seuraavina kausina.

Ruotsin Kalixiin Ohtonen muutti työn vuoksi jatkaen pelaamistaan IFK Kalixin joukkueessa. Kahden Kalix-kauden jälkeen suuntana oli Kungälv, jossa hän pelasi Ruotsin korkeinta sarjaa eli silloista jääpallon Allsvenskania seitsemän kautta. Ohtonen oli IFK Kungälvin ykköspelaaja ja keskikentän pelinjohtaja.

Kungälvin jälkeen hän palasi Kalix Bandyyn, jota hän edusti seuraavat kuusi kautta. Sen jälkeen hän siirtyi syksystä 1999 alkaen Tornion Palloveikkojen riveihin. ToPV-kautta kesti yhdeksän vuotta kevääseen 2008. Tämä ajanjakso oli ToPV-jääpalloilun huippuvuosia, joina seura saavutti kaikkiaan kuusi Suomen mestaruutta ja kolme hopeaa. Jukka Ohtosen rooli tässä menestysjoukkueessa oli aivan ratkaiseva keskikentän pelinrakentajana. Pelaamisen lisäksi hän toimi myös valmennustehtävissä. Siirtyessään kevään 2008 jälkeen HT Bandyn riveihin Ohtonen oli pelannut Suomessa 13 kautta ja tehnyt kaikkiaan 197 maalia.

Kesän 2008 aikana Tornio–Haaparanta-alueella päätettiin panostaa Ruotsin Allsvenskaniin nousseesseen yhteisjoukkueeseen HaaparantaTornio Bandy. Jukka Ohtonen toimi pelaajavalmentajana HT Bandyssä kolme kautta, kunnes keväällä 2011 ilmoitti lopettavansa jääpallouransa. 

Suomen jääpallomaajoukkueessa Ohtonen pelasi 139 A-, 5 nuorten ja 5 poikien maaottelua ottelua. Ensimmäisen kerran hän pelasi A-maajoukkueessa kaudella 1980–1981 17-vuotiaana. Ohtonen päätti maajoukkueuransa vuoden 2001 MM-pronssiin. Kaikkiaan hän pelasi vuosina 1983–2001 10 MM-kisat ja niissä 57 MM-ottelua.

## Saavutukset
**Seurajoukkueissa**
* 9 Suomen mestaruutta vuosina 1982, 1983 ja 1984 OLS:n riveissä sekä 2000, 2002, 2004, 2005, 2006 ja 2007 ToPV:n riveissä,
* 3 Suomen mestaruushopeaa: 2001, 2003 ja 2008 ToPV:n riveissä. 

**Maajoukkueessa**
* 3 maailmanmestaruushopeaa vuonna 1987, 1989 ja 1999,
* 6 maailmanmestaruuspronssia vuosina 1983, 1985, 1991, 1995 ja 1997.

**Henkilökohtaisesti**
* 2 kertaa vuoden jääpalloilija: 1994 ja 2000,
* 13 kautta Suomen jääpallon pääsarjassa ja 15 kautta Ruotsin jääpallon pääsarjassa,
* Vuoden jääpallovalmentaja: 2010 HT Bandyn riveissä.

## Muuta
Jukka Ohtonen oli myös lahjakas jalkapalloilija. Siirryttyään IFK Kungälviin vuonna 1986 hänelle tarjottiin sopimusta IFK Göteborgin jalkapallojoukkueeseen. Mikäli hän olisi sen hyväksynyt, IFK Kungälvin jääpallosopimus olisi pitänyt purkaa. Jalkapallosta tuli tässä vaiheessa kakkoslaji, ja Ohtonen pelasi 1. divisioonan GAIS:ssa tässä vaiheessa jääpallon ollessa ykköslaji.

## Lähteet
*Internet Bandy Database: Jukka Ohtonen
*Suomen Jääpalloliitto – Maaottelupelaajat kautta aikojen
*Suomen Jääpalloliitto – Maaottelumaalit kautta aikojen
*Suomen Jääpalloliitto - Pistepörssi kautta aikojen 
*

### Viitteet
Yamato-kausi

**Yamato-kausi** () on ajanjakso Japanin historiassa, jolloin Japanin keisarikunta hallitsi nykyisestä Yamaton provinssista, joka tunnetaan nykyisin Naran prefektuurina.

Perinteisesti Yamato-kauden sanotaan alkaneen vuonna 250 ja päättyneen vuonna 710 (Kofun-kausi n. 250-538, Asuka-kausi 538-710), mutta Yamaton hallinnon todellisesta alkamisvuodesta on kiistelty. Ympäri Japania levittäytyneet poliittiset ryhmittymät olivat haastaneet hallinnon ylivallan jossain vaiheessa Kofun-kautta. On kuitenkin varmaa, että 500-luvulla Yamato-klaaneilla oli paljon vaikutusvaltaa naapuriklaaneihin.

## Yamato-valtio
Varhaisimman, Yamato-nimellä tunnetun japanilaisen valtion synty on ajoitettu Kofun-kauden alkuun. Tällöin yksi kylävaltioista keskisessä Japanissa, nykyisen Osakan-Kioton alueen lähistöllä sijainnut Yamato vahvisti asemaansa niin, että se sai liitetyksi alaisuuteensa muut pikkuvaltiot. Uuden kauden näkyvimmät ulkoiset tunnusmerkit olivat hautakummut (kofun), joita hallitseva eliitti oli alkanut rakentaa Yamato-tasangoille 200-luvun puolivälin jälkeen. Mahtavimmat olivat massaltaan suurempia kuin Egyptin pyramidit. Muodoltaan ne saattoivat olla pyöreitä, neliskulmaisia tai avaimen reiän mallisia. Hautakumpujen rakentaminen lopetettiin 600-luvulla buddhalaisuuden vaikutuksesta.
Japanin valtion synty on liitetty sotilasaristokratian johtaman uudentyyppisen yhteiskunnan muodostumiseen. On oletettu, että kysymyksessä oli joko Yayoi-kulttuurin uusi kehitysvaihe tai mantereelta tullut ratsastajakansa, joka alisti Yayoi-kauden asukkaat ja yhdisti Japanin. Viimeksi mainitusta teoriasta seuraisi myös se, että keisarillinen suku on todennäköisesti alun perin tullut Koreasta, ehkä Mimanasta, jota on pidetty joko japanilasten eteläisestä Koreasta valtaamana tukikohtana tai sitten Koreasta valtaamana tukialueena.

Yamato-valtion alkuperän selvittämistä monimutkaistaa vielä se, että jo ennen kyseisen valtion syntyä Japaniin oli muodostunut löyhä liittovaltio Yamatai, jota johti kuningatar Himiko. Kiinalaisten lähteiden mukaan hän yhdisti 30 valtiota ja lähetti vuonna 239 lähetystön Kiinaan.
Yamato-valtion synnyn taustalla oli mantereen poliittinen sekasorto: Han-dynastia oli sortunut ja Kiina oli ajautunt useita vuosisatoja kestäneeseen hajanaisuuden kauteen.

## Lähteet
*
Polyksene

**Polyksene** (, ) oli kreikkalaisessa mytologiassa Priamoksen ja Hekaben kaunis tytär ja Troijan prinsessa. Hän ei esiinny Homeroksen *[[Ilias|Iliaassa]]*, joskin hänellä on tärkeä osa jo *[[Kypria]]*-runoelmassa.

Oraakkelin ennustuksen mukaan Troija ei kukistuisi Troija sodassa kreikkalaisten hyökkäyksessä, jos Troilos, Polyksenen veli, saavuttaisi kahdenkymmenen vuoden iän. Näin jo sodan alkuvaiheessa Akhilleus väijytti Troiloksen, kun tämä oli sisarensa kanssa juottamassa hevosia lähteellä.

Polyksenan kuolemasta on toisistaan eroavia versioita. Perinteisemmän mukaan Akhilleuksen haamu ilmestyi Troijan kukistumisen jälkeen ja vaati Polyksenan uhraamista. Neoptolemos, Akhilleuksen poika, tekikin näin isänsä haudalla. Jossain lähteissä syyksi esitetään merenkäynnin rauhoittuminen, joka tapahtuisi ainoastaan uhrauksen jälkeen. Näissä tapahtumat yhdistetään Ifigeneiaan, joka samoin uhrattiin, jotta kreikkalaisten laivasto pääsi kymmenen vuotta aiemmin purjehtimaan Troijaan.

Toisen version mukaan Akhilleus rakastui Polykseneen palavasti tämän tavattuaan. Dares Fryygialainen kertoo, että Akhilleus lähetti palvelijansa kysymään Priamokselta mahdollisuutta saada tämä vaimokseen. Muutenkin hän taisteli innottomammin rakkautensa takia. Myöhemmin Hektorin ja Troiloksen saatua surmansa Akhilleuksen kädestä, Hekabe pyysi poikaansa Aleksanderia surmaamaan tämän. Aleksander lähettikin kutsun Akhilleukselle saapua temppeliin, jonne Akhilleus tuli rakkaudesta Polykseneen. Akhilleus sai surmansa väijytyksessä. Myöhemmin, Troijan kukistuttua, Neoptolemos, Akhilleuksen poika, surmasi Polyksenen isänsä haudalla kostoksi tämän osallisuudesta isänsä murhaan. Filostratos puolestaan kertoo Polyksenen heittäytyneen itse miekkaan Akhilleuksen haudalla rakkaudesta häneen.

## Lähteet

## Aiheesta muualla
Idiootti (elokuva)

**Idiootti** on japanilainen elokuva vuodelta 1951. Akira Kurosawan ohjaama elokuva perustuu Fjodor Dostojevskin samannimiseen romaaniin. Pietarin sijaan hän on sijoittanut elokuvan Hokkaidon saarelle Japanin pohjoisosaan.

Kurosawa itse suunnitteli elokuvasta kaksiosaista, yhteensä 266 minuutin pituista, mutta tuotantoyhtiö leikkasi siitä yksiosaisen 166-minuuttisen elokuvan. Poistettuja osia ei löytynyt myöhemminkään. 

## Lähteet

## Aiheesta muualla
*
Heikki Kannisto

**Heikki Albert Kannisto** (vuoteen 1906 **Henrik Albert Candelin**; 19. tammikuuta 1898 Oulu – 19. helmikuuta 1957 Oulu) oli suomalainen poliitikko ja juristi.

## Elämä
Kannisto kirjoitti ylioppilaaksi Oulun lyseosta 1917, suoritti oikeustutkinnon 1921 ja sai varatuomarin arvon vuonna 1925. Hän toimi asianajajana ensin Porvoossa vuosina 1922–1924 ja sitten Oulussa 1924–1928. Kannisto toimi myös Oulun kaupunginvoutina 1925–1928. Hänet valittiin Oulun kunnallispormestariksi vuonna 1928. Ensimmäisen kerran Kannisto valittiin eduskuntaan Oulun eteläisen vaalipiirin edustajana vuoden 1936 vaaleissa Kansallisen Edistyspuolueen vaalilistoilta. Oulun vaalipiiristä Kannisto valittiin eduskuntaan vuosina 1945, 1948 ja 1951. Vuosina 1945–1946 Kannisto oli yksi eduskunnan valitsemista sotasyyllisyysoikeuden jäsenistä ja yksi neljästä, jotka oikeudenkäynnin loppuun saakka vaativat kaikkien syytettyjen vapauttamista syytteistä. Kannisto joutui eroamaan eduskunnasta sairautensa vuoksi vuonna 1952 ja hänen tilalleen eduskuntaan nousi Armas Leinonen.

Kannisto toimi edistyspuolueen puheenjohtajana vuosina 1949–1951. Helmikuussa 1951 perustettiin Suomen Kansanpuolue, johon myös Kannisto liittyi ja edistyspuolue hajosi ja lakkautettiin jo saman vuoden keväällä. Kannisto toimi oikeusministerinä Kekkosen I hallituksessa 1950–1951 ja sisäasiainministerinä Tuomiojan hallituksessa 1953–1954.

## Lähteet

## Aiheesta muualla
* 
*
Nadine Coyle

**Nadine Elizabeth Louise Coyle** on irlantilainen laulaja, lauluntekijä, malli sekä näyttelijä, joka nousi kuuluisuuteen vuonna 2002 popyhtye **Girls Aloudin** jäsenenä. Yhtye rikkoi 25 miljoonan myydyn äänitteen rajan toukokuussa 2009.

Coyle julkaisi sooloalbuminsa *[[Insatiable]]* marraskuussa 2010 oman levy-yhtiönsä Black Pen Labelsin nimissä tehden yhteistyötä tavarakeskus Tescon kanssa. Levyn ensimmäinen single oli albumin nimikappale. Albumi sijoittui sijalle 20. Irlannin ja sijalle 47. Englannin levylistalla.

## Lapsuus ja nuoruus
Nadine Coyle syntyi Derryssa, Pohjois-Irlannissa, 15. kesäkuuta 1985. Hänen vanhempansa ovat Lillian ja Niall Coyle, jotka huomasivat tyttärensä laulunlahjat hänen ollessaan vasta kaksivuotias laulaessaan The Drifters -nimisen kappaleen "Saturday Night at the Movies". Coyle ei ollut kiinnostunut opiskelusta, mutta sai kuitenkin hyviä arvosanoja. Hän teki demon, joka sisälsi cover-versiot kappaleista "Fields of Gold", Somewhere Over the Rainbow", "Love Is" sekä aarian "Summertime".

## Girls Aloud
Opiskellessaan vuonna 2001 Nadine Coyle osallistui Irlannin versioon laulukilpailusta "Popstars", jossa pääsi loppuun saakka lunastaen paikkansa yhtyeessä "Six", johon kuului nimen mukaisesti kuusi voittajajäsentä: kolme miestä ja kolme naista. Tulosten selvittyä paljastui kuitenkin, että Nadine oli valehdellut ikänsä - hän oli vasta 16-vuotias, kun alaikäraja kilpailuun osallistumiselle oli 18 vuotta. Nadine joutui palaamaan koulunpenkille ja hänet korvattiin toisella naislaulajalla.

Vuonna 2002 alkoi Englannin toisen Popstars-tuotantokauden koelaulut, joissa oli tuomarina myös Irlannin versiosta tuttu Louis Walsh. Walsh houkutteli Nadinen osallistumaan kilpailuun. Lopputuloksena oli jälleen finaali - ja tällä kertaa katsojien äänestämänä - paikka viisihenkisessä tyttöbändissä.
Orthoceras

***Orthoceras*** on paleotsooisella kaudella 500–250 miljoonaa vuotta sitten elänyt, sukupuuttoon kuollut, helmiveneisiin luettu  nilviäissuku.  *Orthoceras* saalisti muun muassa trilobiittejä kymmenellä lonkerollaan. Nykyisin elävistä eläimistä oikosarville läheisintä sukua on *[[Nautilus (suku)|Nautilus]]*-helmivene.

*Orthoceras* oli *oikosarvi*, jolla oli suora kalkkikuori. Kuori koostui kaasutäytteisistä erillisistä kammioista. Kuoren peräpäässä oli paksumpi kerros kalkkia. Kaasutäytteinen kuori nosti oikosarvea ylöspäin ja kalkki  tasapainotti kuoren asentoa ja näin helpotti liikkumista. Termi oikosarvi viittaa kuoren muotoon; oikosarvia on muissakin fossiilisissa helmiveneryhmissä *Orthoceras*-suvun lisäksi.

*Orthoceras*-fossiilit ovat kapeita, pitkänomaisia kuoria. Ne ovat hyvin yleisiä, niitä löytyy kaikista merellisistä kerrostumista, varsinkin kalkkikivestä. *Orthoceras* esiintyi myös muinaisessa ordovikikauden Itämeressä.

## Katso myös
* Cameroceras

## Lähteet
Square-1

**Square-1** (tunnetaan myös nimillä **Back to square one** tai **Cube 21**) on Rubikin kuution tapainen, kuutionmuotoinen pulmapeli. Tavallisesta Rubikin kuutiosta ja monista sen muunnelmista poiketen se värityksensä lisäksi muuttaa muotoaan, mikä tuo sen selvittämiseen lisää haastetta. Pulmapelin tarkoituksena on sivuja kääntämällä sekoittaa aluksi sen palaset ja sitten yrittää palauttaa se alkuperäiseen tilaan, jossa Square-1 on kuution muotoinen, ja sen jokaisella tahkolla on vain samanvärisiä paloja.

## Ennätykset

* Yksittäinen ratkaisu: 3,41 sekuntia (Ryan Pilat)
* Viiden keskiarvo: 4,63 sekuntia (Sameer Aggarwal)

## Lähteet
Clubhouse

**Clubhouse** oli italialainen elektronista musiikkia esittävä yhtye. Yhtye toimi vuosina 1983–1996.

Yhtyeen ensimmäinen hittisingle oli Steeley Danin takavuosien hitistä "Do It Again" tehty coverversio, joka nousi vuonna 1983 Billboard Hot 100-listalla sijalle 75. Yhtye teki 1990-luvun alkuun asti muutamia singlejä, jotka tosin eivät saaneet mitään erityistä menestystä. Yhtye nousi takaisin tietoisuuteen 1990-luvun alussa eurodancekuumeen aikaan, kun yhtye julkaisi hittisinglen "Deep In My Heart". Myöhemmin ilmestyivät yhtyeeltä muun muassa eurodanceklassikoihin lukeutuvat hittisinglet "Light My Fire", "Living In The Sunshine" ja "Nowhere Land".

## Diskografia

### Albumit
* *[[Nowhere Land]]* (1996) (Suomessa julkaisijana K-Tel International Finland)

### Singlet
* *"Do It Again"* (1983)
* *"Superstition" / "Good Times"* (1983)
* *"I'm A Man" / "Yeké Yeké"* (1987)
* *"I'm Alone"* (1989)
* *"Deep In My Heart"* (1990)
* *"I'm Falling Too"* (1991)
* *"Take Your Time"* (1992)
* *"Light My Fire"* (1993)
* *"Living In The Sunshine"* (1994)
* *"Nowhere Land"* (1994)
* *"All By Myself"* (1995)
* *"You And I"* (1996)

## Lähteet
Katy Taylor

**Katy Lynn Taylor** (s. 22. lokakuuta 1989) on yhdysvaltalainen taitoluistelija. Hän voitti naisten yksinluistelun vuonna 2006 neljän maanosan mestaruuskilpailuissa.

Taylor sijoittui vuonna 2006 taitoluistelun Yhdysvaltain-mestaruuskilpailuissa neljänneksi yllettyään jo aiemmin hopealle junioritasolla. Hän voitti vuoden 2004 juniorimaailmanmestaruuskilpailuissa pronssia.

Taylor syntyi Houstonissa, Texasissa, ja aloitti luistelun kuusivuotiaana.

## Lähteet

## Aiheesta muualla
Fumie Suguri

**Fumie Suguri** (; s. 31. joulukuuta 1980) on japanilainen taitoluistelija. Hän on viisinkertainen Japanin-mestari (1997, 2001-2003, 2006), joka on lisäksi voittanut kaksi pronssia (2002-2003) ja yhden hopean taitoluistelun maailmanmestaruuskilpailuissa (2006).

Suguri voitti Grand Prix -kilpailun 2004 sekä Four Continents -kilpailun kolmesti vuosina 2001, 2003 ja 2005. Talviolympialaisissa hän on yltänyt parhaimmillaan neljännelle sijalle (2006).

Suguri aloitti luistelun kuusivuotiaana Alaskassa, johon hän päätyi lentäjäisänsä työn johdosta.

## Lähteet

## Aiheesta muualla
Yukina Ōta

**Yukina Ōta** (; s. 26. marraskuuta 1986) on japanilainen taitoluistelija. Huomattavimpina urasaavutuksinaan hän voitti juniorimaailmanmestaruuden 2003 ja Four Continents -kilpailun 2004.

## Lähteet

## Aiheesta muualla
Weil wir uns lieben

**Weil wir uns lieben** on saksalaisen Andrea Jürgensin studioalbumi vuodelta 1984. Se julkaistiin vinyylilevynä ja musiikkikasettina sekä myöhemmin CD-levynä. Avausraita *[[Guantanamera]]* ("tyttö Guantánamosta") on saksankielinen versio kuuluisasta kuubalaissävelmästä. *Guantanamera*, *Santo Domingo* ja *Chinatown ist in [[New York]]* on julkaistu myöhemmin artistin useilla kokoelmilla. *Mi Amor* -sävelmä on Jürgensin ja Robby Tauberin duoesitys. Kappale julkaistiin myös singlenä (7" single), jonka b-puolella on *Wenn ich bleibe*. Niin ikään *[[Espanja|Spanien]] ist schön* julkaistiin singlenä, b-puolella kappale *Die Sterne über mir*. CD-levyn kansivihko on yksiaukeamainen ja sisältää laulujen perustiedot.

Kappaleesta *Farewell* on laulanut oman tulkintansa myös saksalainen Lena Valaitis. Yhdysvaltalainen Audrey Landers on laulanut englanninkieliset versiot kappaleista *Farewell*, *Santo Domingo* sekä *Chinatown ist in New York* (*Chinatown is in New York*). 

Albumin lyriikka käsittelee tavanomaisen miehen ja naisen välisen rakkauden lisäksi alueita ja paikkakuntia eri puolilla maailmaa. Myös kaipuun ja lähtemisen teemat ovat läsnä. *Wenn Corinna weint* kertoo tarinan, jossa Corinna-niminen nainen on erossa miehestään. Kaipuu saa miehen lähtemään naisensa luo yötä vasten, mutta hän menettää autonsa hallinnan kostealla asfaltilla ja kuolee. Tarinan kertoja eli laulaja on Corinnan ystävätär, joka kertosäkeessä toistaa, mitä kuuli miehen sanoneen puhelinkeskustelussa onnettomuutta edeltäneenä iltana. *Santo Domingo* kertoo kolmesta miehestä jotka lähtevät Chicagoon etsimään parempaa elämää, mutta unelmoivat iltaisin Santo Domingosta ja sen vaaleista orkideoista. Vaikean alun jälkeen he menestyvät taloudellisesti, mutta kaipuu Santo Domingoon pysyy ennallaan.

## Kappaleet

#Guantanamera (3:24)Jack White/Dhana Moray - Youngster
#Farewell (3:23)Bernd Dietrich/Gerd Grabowski/Engelbert Simons/Dhana Moray/Wolf Preuss - Youngster/Känguruh
#Wenn ich bleibe (3:17)Dianne Warren/Dhana Moray - Youngster
#Wenn Corinna weint (3:26)Jack White - Youngster
#Santo Domingo (3:11)Bert Olden/Joachim Relin - Gerig
#Chinatown ist in New York (3:48)Bernd Dietrich/Gerd Grabowski/Engelbert Simons/Dhana Moray - Youngster/Känguruh
#Mi Amor (3:55) (Andrea Jürgens & Robby Tauber)Jack White/Dhana Moray - Youngster
#Weil zwei sich lieben (3:50)Jack White/Dhana Moray - Youngster
#Spanien ist schön (3:42)Jack White/Dhana Moray/Wolf Preuss - Youngster

## Aiheesta muualla
*Cd.lexikon.de
*Swisscharts.com
*Lescharts.com
*Completealbumlyrics.com
Stéphane Lambiel

**Stéphane Lambiel** (s. 2. huhtikuuta 1985 Martigny, Sveitsi) on sveitsiläinen taitoluistelija. Hän voitti miesten yksinluistelun maailmanmestaruuden vuosina 2005 ja 2006 sekä MM-pronssia 2007. Torinon 2006 olympialaisissa hän saavutti hopeaa.

Lambiel on yhdeksänkertainen Sveitsin-mestari (2001-2008, 2010) ja kaksinkertainen Grand Prix -finaalin voittaja (2005, 2007). Euroopan-mestaruuskilpailuissa hän on yltänyt kolmesti hopealle vuosina 2006, 2008 ja 2010.

Lambiel on tullut tunnetuksi taidokkaista pirueteistaan. Hänen äitinsä Fernanda on portugalilainen ja isänsä kotoisin Sveitsin alpeilta. Lambiel ilmoitti 16. lokakuuta 2008 lopettavansa kilpailu-uransa, mutta teki paluun kaudella 2009–2010.

Nykyään hän toimii koreografina ja taitoluisteluvalmentajana. 

## Lähteet
*Esittely kansainvälisen luisteluliiton sivustolla 
## Aiheesta muualla

*Virallinen sivusto
Deresse Mekonnen

**Deresse Mekonnen** (s. 20. lokakuuta 1987) on etiopialainen keskimatkojen juoksija, päämatkanaan 1&nbsp;500 metriä.

Osakan MM-kisoissa 2007 Mekonnen jäi omassa alkuerässään sijalle 11 ajalla 3.43,15. Seuraavana talvena Valencian MM-hallikisoissa hän voitti 1&nbsp;500 metrillä kultamitalin ajalla 3.38,23. Alun perin hänen loppukilpailusuorituksensa hylättiin ratarikon takia, mutta Etiopian liitto teki asiasta protestin ja lopulta Mekonnen sai pitää kultamitalinsa. Saman vuoden Pekingin olympialaisissa hän karsiutui välierissä ajalla 3.37,85.

2009 Berliinin MM-kisoissa Mekonnen saavutti 1&nbsp;500 metrillä hopeaa ajalla 3.36,01.  hän oli seitsemäs. Mekonnen uusi MM-kultansa Dohan sisäratojen MM-kisoissa 2010 1&nbsp;500 metrillä. Daegun MM-kisoissa 2011 hän karsiutui välierissä.

## Henkilökohtaiset ennätykset
:*Lähde: IAAF*
;Ulkoradat
* 1 500 metrin juoksu: 3.32,18 (2009)
* Mailin juoksu: 3.48,95 (2009)
* 3 000 metrin juoksu: 7.32,93 (2009)
* 5 000 metrin juoksu: 13.07,75 (2009)

;Sisäradat
* 1&nbsp;500 metrin juoksu: 3.33,10 (2010)
* Mailin juoksu: 3.54,11 (2009)

## Lähteet
Jennifer Kirk

**Jennifer Anne "Jenny" Kirk** (s. 15. elokuuta 1984) on yhdysvaltalainen taitoluistelija. Hän voitti huomattavimpina urasaavutuksinaan juniorimaailmanmestaruuden 2000 ja neljän maanosan mestaruuden 2002.

Kirk ylsi Yhdysvaltain-mestaruuksissa pronssille vuonna 2004 ja maailmanmestaruuksissa 18. sijalle vuonna 2004 ja 17. sijalle vuonna 2005. Hän ilmoitti vetäytymisestään kilpauralta 7. syyskuuta 2005.

Kirk syntyi Newtonissa, Massachusettsissa. Hän menetti teini-ikäisenä äitinsä, joka kuoli rintasyöpään vuonna 2001.

## Lähteet

## Aiheesta muualla

* Jenny Kirk and Dave Lease: The Skating Lesson Podcast
Angela Nikodinov

**Angela Nikodinov** (s. 9. toukokuuta 1980) on yhdysvaltalainen taitoluistelija. Hän varttui bulgarialaisten maahanmuuttajavanhempien kasvattamana Kaliforniassa.

Nikodinov voitti vuoden 2000 Four Continents -kilpailun. Hän ylsi lisäksi hopealle (2001) ja pronssille (1999). 

Nikodinov saavutti Yhdysvaltain-mestaruuskilpailuissa kahdesti pronssisijan. Hän joutui vuonna 2005 perheineen auto-onnettomuuteen, jossa hänen äitinsä kuoli. Hän lopetti kilpailun turman jälkeen, mutta on jatkanut valmennustöissä.

## Lähteet

## Aiheesta muualla
Alppivuokko

**Alppivuokko** (*Anemone trifolia*, syn. *Anemonoides trifolia*) on monivuotinen, Euroopassa kasvava leinikkikasvi. Se on läheistä sukua valkovuokolle (*A. nemorosa*) ja risteytyy sen kanssa helposti. Suomessa alppivuokko on rauhoitettu. Muiden vuokkojen tapaan alppivuokko on myrkyllinen kasvi.

## Ulkonäkö ja koko

Alppivuokko kasvaa 15–35&nbsp;cm korkeaksi. Sen varsi on pysty ja haaraton. Juurakko on suikerteleva ja harmaanvalkoinen. Pitkäruotiset, pitkään säilyvät aluslehdet ovat yksittäin ja eivätkä yleensä ole kukkavarren vieressä. Lehden lapa on pituuttaan leveämpi, kolmiosainen, lehdykät leveähköjä, ehyitä ja sahalaitaisia. Aluslehtiä pienemmät varsilehdet ovat varressa kolmen lehden kiehkurana. Varsilehtien ruoti on 10–30&nbsp;mm pitkä. Kukka kasvaa tavallisesti yksittäin. Kukkaperä on 6–9&nbsp;cm pitkä, ja kukka on 30–43&nbsp;mm leveä. Kukan kehä on teriömäinen. Kehälehtiä on tavallisesti 6–8 kappaletta. Ne ovat kaljuja ja väriltään valkoisia tai vaaleanpunaisia. Heteet ovat valkoisia. Alppivuokko kukkii Suomessa kesäkuussa. Hedelmistö on pysty, ja koostuu 4–6&nbsp;mm pitkistä, lyhytotaisista ja karvaisista pähkylöistä.

Alppivuokko muistuttaa valkovuokkoa. Molempien kukka on valkoinen, mutta valkovuokolla kukinnon heteet ovat keltaiset. Suurin ero näiden kahden lajin välillä on lehdissä; alppivuokon lehdet muodostuvat kolmesta ehyestä, sahalaitaisesta lehdykästä, mutta valkovuokolla lehdykät ovat melko syvään liuskoittuneet. Alppivuokon tieteellinen nimi *trifolia* johtuukin tästä lehtien selvästä kolmiosaisuudesta.

Valkovuokon ja alppivuokon risteymiä (*A. nemorosa* × *trifolia*) esiintyy lajien yhteisillä kasvupaikoilla.

## Levinneisyys
Alppivuokon levinneisyys rajoittuu Eurooppaan. Suomea lähimmät luonnonvaraiset esiintymät sijaitsevat Itä-Alpeilla, Italiassa, Itävallassa, Unkarissa ja Sloveniassa. Suomesta alppivuokko löydettiin vuonna 1929. Nykyisin lajista tunnetaan Suomessa 12 esiintymää, joten kyseessä ei ole puutarhakarkulainen, kuten aluksi arveltiin. Lajin uskotaan tulleen Suomeen jo pian jääkauden jälkeen. Esiintymistä 11 sijaitsee Asikkalan kunnan eteläosissa ja yksi Hollolassa. Laji on luokiteltu Suomessa vaarantuneeksi pienen kannan ja taantumisen takia.

## Elinympäristö
Alppivuokko kasvaa Suomessa lehtomaisissa harjumetsissä, etenkin harjukuoppien eli suppien rinteillä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Ryttäri, Terhi: *Alppivuokko*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 60.

### Viitteet

## Aiheesta muualla
* 
* Suomen Lajitietokeskus: Alppivuokko – ''Anemone trifolia''
* Luontoportti: Alppivuokko (''Anemone trifolia'')
* Pohjolan kasvien pauloissa: ''Anemone trifolia'' – alppivuokko
* Pohjolan kasvien pauloissa: ''Anemone nemorosa'' x ''trifolia'' – valkovuokko x alppivuokko
* Biomi.org: Alppivuokko
Tatjana Malinina

**Tatjana Malinina** (; s. 28. tammikuuta 1973) on uzbekistanilainen taitoluistelija. Hän saavutti neljännen sijan naisten yksinluistelussa vuoden 1999 maailmanmestaruuskilpailuissa ja voitti samana vuonna ensimmäisen kerran järjesteyt neljän maanosan mestaruuskilpailut ja GP-finaalin.

Malinina avioitui taitoluistelija Roman Skornjakovin kanssa vuonna 2000. Hän on moninkertainen Uzbekistanin-mestari ja ylsi vuoden 1998 talviolympialaisissa kahdeksannelle sijalle. 

## Lähteet

## Aiheesta muualla
Dorian Collaku

**Dorian Collaku** (s. 2. kesäkuuta 1977 Tirana, Albania) on albanialainen moukarinheittäjä. Hän on edustanut maataan useissa aikuisten arvokilpailuissa, mutta taival on katkennut aina karsintoihin. Collakulla on myös Suomen kansalaisuus.

Collaku edustaa seuratasolla Espoon Tapioita. Hänellä oli edustusoikeus Kalevan kisoihin ja Suomi–Ruotsi-maaotteluun jo ennen Suomen kansalaisuuden saamistaan. Hän on edustanut myös Kuortaneen Kuntoa. Kalevan kisoissa Collaku on sijoittunut parhaimmillaan kolmanneksi Tampereella 2008. 

Collaku on asunut useiden vuosien ajan Suomessa ja on naimisissa suomalaisen vaimonsa kanssa. Hän työskentelee ahtaajana Helsingin satamassa.

## Ennätykset
* kiekko: 42,84 (Alavus 21. heinäkuuta 2004)
* moukari: 76,96 (Espoo 22. kesäkuuta 2008) 

## Lähteet
* 
* http://www.espoontapiot.fi/urheilutoimenjohtaja.shtml 

### Viitteet
Robina Muqim Yaar

**Robina Muqim Yaar** (s. 3. heinäkuuta 1986) on afganistanilainen pikajuoksija. 

Yaar edusti maataan 60 metrin juoksussa vuoden 2004 Aasian hallimestaruuskisoissa Teheranissa. Hän sijoittui alkuerässään viidenneksi ajalla 9,92.
Yaar kilpaili myös Ateenan olympialaisissa 2004 sadan metrin juoksussa, missä hänen taipaleensa katkesi alkueriin maansa ennätysajalla 14,14. Neljä vuotta myöhemmin Pekingin olympialaisissa hän jäi alkuerässään viimeiseksi ajalla 14,80. Berliinin MM-kisoissa 2009 hän karsiutui alkuerissä ajalla 14,24.

Robina Muqim Yaar on 180 senttimetriä pitkä ja painaa 56 kilogrammaa. Hän asuu Kabulissa.

## Lähteet
* 

### Viitteet

## Aiheesta muualla
* Indystar: ''Afghan woman's win was being there''
Daisuke Takahashi

**Daisuke Takahashi** (; s. 16. maaliskuuta 1986) on japanilainen taitoluistelija. Hän voitti ensimmäisenä japanilaismiehenä miesten yksinluistelun maailmanmestaruuden vuonna 2010 . Vuonna 2002 hän voitti nuorten yksinluistelun maailmanmestaruuden.

Olympialaisiin Takahashi osallistui kolmesti. Vancouverissa 2010 hän sijoittui kolmanneksi, Šotsissa 2014 kuudenneksi ja Torinossa 2006 kahdeksanneksi. MM-kilpailuista hänellä on vuoden 2010 maailmanmestaruuden lisäksi hopeamitali vuosilta 2007 ja 2012. Neljän maanosan mestaruuskilpailuissa hän voitti kultaa vuosina 2008 ja 2011 sekä hopeaa vuonna 2012 ja pronssia vuonna 2005. Japanin-mestaruuden hän voitti viisi kertaa. ISU:n Grand Prix -finaalin hän voitti kaudella 2012–2013 sekä sijoittui toiseksi kausilla 2006–2007, 2007–2008, 2011–2012 ja kolmanneksi kaudella 2005–2006. Talviuniversiadeissa hän voitti kultaa vuosina 2005 ja 2007.

Takahashi aloitti luistelun kahdeksanvuotiaana. Hän lopetti luistelu-uransa vuonna 2014.

Takahashi jatkoi uraansa vuonna 2018. Hän vaihtoi yksinluistelusta jäätanssiin vuonna 2020. Hän sijoittui parinsa kanssa vuoden 2023 Saitaman maailmanmestaruuskilpailuissa yhdenneksitoista.

## Lähteet
*Daisuke Takahashi *isuresults.com.* 

### Viitteet

## Aiheesta muualla
Osmo Sipari

**Osmo Artturi Sipari** (14. huhtikuuta 1922 Vehkalahti – 22. toukokuuta 2008 Helsinki) oli suomalainen arkkitehti.

Sipari valmistui arkkitehdiksi Teknillisestä korkeakoulusta vuonna 1951. Valmistuttuaan hän perusti oman arkkitehtitoimiston.

Siparin varhaisimpia töitä on hänen yhdessä Eero Eerikäisen kanssa suunnittelemansa Sallan kirkko. Sipari ja Eerikäinen voittivat vuoden 1947 arkkitehtikilpailun, joka järjestettiin Lapin sodassa tuhoutuneen kirkon tilalle rakennettavasta uudesta kirkkorakennuksesta. Kirkko vihittiin käyttöön 2. heinäkuuta 1950. Myöhemmin Sipari tuli tunnetuksi nimenomaan koulujen suunnittelijana. Meilahden kansakoulun ja Hyrylän kansakoulun Sipari suunnitteli yhdessä arkkitehti Viljo Revellin kanssa.

Tunnetuimmat Siparin suunnittelemat asuinrakennukset ovat Helsingin Herttoniemen Asunto Oy Hiihtovuoren kolme tornitaloa. Myös Kuopion Puijonlaakson tornitalot ovat Siparin suunnittelemia.

## Siparin suunnittelemia rakennuksia
* Meilahden kansakoulu, Helsinki – 1953 (yleisen arkkitehtuurikilpailun voitto vuonna 1949 yhdessä Viljo Revellin kanssa)
* Sallan kirkko – 1950 (yhdessä Eero Eerikäisen kanssa)
* Hyrylän kansakoulu, Tuusula – 1954 (yhdessä Viljo Revellin kanssa)
* Asunto Oy Hiihtovuoren tornitalot, Herttoniemi, Helsinki – 1957
* Karjasillan yhteiskoulu, Oulu – 1958
* Paattionlehdon hautausmaan siunauskappeli, Paattio Kemi – 1960
* Metsolan kansakoulu (Jousenkaaren koulu), Tapiola Espoo – 1960
* Hakalan koulu, Kotka – 1961
* Suomalais-venäläinen koulu, Helsinki – 1964
* Chydeniuksen kansakoulu, Kokkola – 1965
* Pieksämäen keskikoulu – 1968
* Onkilahden yhteiskoulu, Vaasa
* Puijonlaakson tornitalot, Kuopio – 1964
* Espoonlahden uimahalli, Espoo – 1983

## Lähteet

## Aiheesta muualla
*
Lumituisku

**Lumituisku** eli **tuisku** on lunta, joka on jo satanut maahan, ja noussut siitä uudelleen ilmaan tuulen mukana.  Se muistuttaa ulkonäöltään ja fysiikaltaan autiomaiden hiekka- tai pölymyrskyjä.  

Lumituiskua syntyy, kun lumi on riittävän kuivaa eikä muodosta hankea ja tuuli on tarpeeksi kovaa. 
Riittävä tuulen nopeus on noin 7 m/s kuivalle lumelle, ainakin 10 m/s kostealle lumelle. Lumituisku saattaa kinostaa lunta auratulle tielle ympäröiviltä pelloilta. Se voi olla vaarallista liukkauden, huonon näkyvyyden ja hiihtäjien eksymisvaaran takia. 

Lentosääpalvelussa erotellaan matala tuisku (DS, drifting snow) ja korkea lumituisku (BS, blowing snow), joista jälkimmäinen haittaa näkyvyyttä kahden metrin korkeudessa ja ylempänä. 

## Lähteet
Fatima Mohammadi

**Fatima Mohammadi** (s. 3. heinäkuuta 1986) on afganistanilainen pikajuoksija.

Mohammadi edusti maataan 2007 Osakan MM-kisoissa sadan metrin juoksussa ajalla 16,17.

## Lähteet
Nobunari Oda

**Nobunari Oda** (; s. 25. maaliskuuta 1987) on japanilainen taitoluistelija. Hän syntyi Takatsukissa, Osakan prefektuurissa, Oda Nobunagan (1534-1582) jälkeläisenä.

Oda voitti juniorimaailmanmestaruuden (2005) ja Four Continents -kilpailun (2006). Hän on lisäksi voittanut muun muassa kultaa Skate Americassa 2006, hopeaa talviuniversiadeissa 2007 ja pronssia Grand Prix -kilpailussa 2007.

Oda on voittanut Japanin mestaruuden ja yltänyt neljästi hopealle. Hän sai sakkoja 26. heinäkuuta 2007 tapahtuneesta mopolla ajamisesta alkoholin vaikutuksen alaisena ja sai kilpailukiellon syksyksi 2007.

## Lähteet

## Aiheesta muualla
Tuisku

**Tuisku** on suomalainen etunimi ja myös sukunimi. Sillä ei ole toistaiseksi nimipäivää. 

Yksi tyttö nimettiin Tuiskuksi jo 1900-luvun alussa, mutta nimi sai vain muutamia kantajia ennen kuin yleistyi 1980-luvulla. 2000-luvulla se on edelleen yleistynyt. Nimeä on annettu paljon sekä tytöille että pojille.

## Sukunimenä
* Antti Tuisku (s. 1984), laulaja
* Feliks Tuisku (1891–1961), jääkärimajuri
* Leo Tuisku (s. 1969), jalkapalloilija ja jalkapallovalmentaja
* Onni V. Tuisku (1869–1920), päätoimittaja
* Seppo Tuisku (1935–2020), toimittaja ja kirjailija
Fərid Mansurov

**Fərid Mansurov** (s. 10. toukokuuta 1982 Dmanisi, Georgia) on azerbaidžanilainen kreikkalais-roomalaisen tyylin painija, olympiavoittaja ja maailmanmestari. 

Mansurov saavutti vuonna 1997 kadetti-ikäisissä 66 kilogramman sarjassa MM-hopeaa, ja vuonna 2001 voitti juniorien maailmanmestaruuden. Ensimmäisissä aikuisten arvokilpailuissaan 2002 Moskovan MM-kisoissa hän saavutti 66-kiloisissa hopeaa hävittyään loppuottelussa Ruotsin Jimmy Samuelssonille. Vuonna 2003 hän sijoittui EM-kisoissa sijalle 14 ja MM-kisoissa kahdeksanneksi.

2004 Ateenan kesäolympialaisissa Mansurov voitti kultamitalin. Loppuottelussa hän voitti Turkin Şeref Eroğlun. Mansurov voitti kultaa myös 2007 Bakun MM-kisoissa, missä hänen loppuotteluvastustajanaan oli Ranskan Steeve Guenot, ja 2009 Herningin MM-kisoissa, missä hänen loppuotteluvastustajanaan oli georgialainen Manuhar Tshadaia.

## Lähteet
* FILA:n tietokanta

## Viitteet
Dreamland

**Dreamland** voi tarkoittaa seuraavia asioita:

## Paikat
### Huvipuistot
* Dreamland, huvipuisto Coney Islandilla New Yorkissa
* Dreamland Beach, Bali, Indonesia
* Dreamland Margate (Amusement Park) Kent, Yhdistynyt kuningaskunta
* Nara Dreamland, lähellä Naraa, Japanissa
* Yokohama Dreamland, Yokohamassa, Japanissa
* Seabreeze Amusement Park Rochesterissa, New Yorkin osavaltiossa, tunnettiin Dreamlandina 1940–1970-luvuilla

### Muita paikkoja
* Dreamland Michiganissa, Yhdysvalloissa
* Dreamland, sotilastukikohta Fallujassa, Irakissa
* Area 51, Yhdysvaltojen ilmavoimien maa-alue Nevadassa, tunnetaan myös Dreamlandina

## Musiikki
* *[[Dreamland (Robert Milesin albumi)|Dreamland]]*, Robert Milesin esikoisalbumi vuodelta 1996
* *[[Dreamland (Madeleine Peyroux’n albumi)|Dreamland]]*, Madeleine Peyroux’n albumi vuodelta 1996
* *[[Dreamland (Black Boxin albumi)|Dreamland]]*, Black Box -yhtyeen albumi vuodelta 1990
* *[[Dreamland (Glass Animalsin albumi)|Dreamland]]*, Glass Animals -yhtyeen albumi vuodelta 2020

## Kirjalliset työt
* *[[Dreamland (Kevin Baker)|Dreamland]]*, Kevin Bakerin romaani
* Dreamlands, kuvitteellinen paikka H. P. Lovecraftin töissä
* *Dreamland*, Dale Brownin romaani
* *Dreamland*, Sarah Dessenin romaani
* ”Dreamland”, Lewis Carrollin runo
* *[[Dreamland Chronicles]]*, Scott Christian Savan teos
* *[[Dreamland – Aavekomppania]]*, Antti Erosen tieteisromaani vuodelta 2008

## Elokuvat
* *[[Dreamland (vuoden 2006 elokuva)|Dreamland]]*, Jason Matznerin ohjaama yhdysvaltalainen draamaelokuva vuodelta 2006
* *[[Dreamland (vuoden 2007 elokuva)|Dreamland]]*, James P. Layn ohjaama yhdysvaltalainen tieteiselokuva vuodelta 2007
* *[[Dreamland (vuoden 2009 elokuva)|Dreamland]]* (*Draumalandið*), islantilainen dokumenttielokuva vuodelta 2009
* *[[Dreamland (vuoden 2016 elokuva)|Dreamland]]*, Robert Schwartzmanin ohjaama yhdysvaltalainen draamakomediaelokuva vuodelta 2016
* *[[Dreamland (vuoden 2019 elokuva)|Dreamland]]*, Miles Joris-Peyrafittein ohjaama yhdysvaltalainen jännityselokuva vuodelta 2019

## Muita merkityksiä
* Dreamland, kuvitteellinen maa *[[Kirby (pelisarja)|Kirby]]*-videopeleissä.
Amor a Palos

**Amor a Palos** on vuosina 2005–2006 tuotettu Radio Caracas Televisionin venezuelalainen telenovela, jonka levitti maailmalla RCTV International. Telenovelan pääosissa olivat Luciano D´Alessandro sekä Norkys Batista, joka oli sarjan kuvausten aikaan raskaana, kuten roolihahmonsakin. Sekä D´Alessandro että Batista palkittiin vuoden 2006 parhaan näyttelijän palkinnolla *Amor a Palosin* ansiosta.

## Juoni
Sarja on tyyliltään telenovela, ja siinä seurataan eri henkilöiden elämäntarinoita. Pääosassa ovat tarinan päähenkilöt, Ana Jesús ja Juan. Ana Jesúksella on kristillinen vakaumus, ja hän haluaa auttaa naisia voimaantumaan epätasa-arvoisessa yhteiskunnassa. Juan on asianajaja ja Ana Jesúksen lapsuudenihastus. Juan on ottanut eteensä haasteen saada seitsemänkymmentä naista vuodessa voittaakseen satatuhatta dollaria. Ana Jesús sekä muut naiset ovat kuitenkin ottaneet asiakseen puolustaa naisten oikeuksia.

## Näyttelijät
*Norkys Batista (Ana Jesús Amaral)
*Luciano D'Alessandro (Juan Marco Coronel)
*Natalia Ramírez (Magdalena Lam De Soriano)
*Alejandro López (Jairo Restrepo Moreira)
*Emma Rabbe (Virginia Revueltas)
*Roberto Messuti (Rene Cardenas)
*Hilda Abrahamz (Pamela Jhonson)
*Dora Mazzone (Auxiliadora Amaral De Moreira)
*Eliana López (Oriana Ponce De León)
*Nacarid Escalona (Elvirita Quintana)
*Javier Valcárcel (Bonifacio Cañas)
*Leonardo Marrero (Victorino Soriano)
*Miguel Augusto Rodríguez (Beltrán Ponce De León)
*Giancarlo Pasqualotto (Luis Lam)
*Miguel Ferrari (Numa Custodio Moreira)
*Abril Schreiber (Greta Jhonson)
*Manuel Sosa (Wilfredo Zapata)
*Susana Duijm (Maya Jhonson)
*Kiara (Patricia Lara)
*Julie Lima (Rocío Vargas)
*Yoletti Cabrera (Doris Salcedo)
*Ivette Domínguez (Thelma Fernández)
*Abelardo Behna (Lorenzo Jordán)
*Kimberly Dos Ramos (Julieta Soriano Lam)
*Gabriel López (Romano Restrepo)
*Miguel Gutiérrez (Zacarías Moreira)
*Vanessa Montesinos (Ruthy Moreira)
*Belén Peláez (Paola Freitas)
*Alexander Espinoza (Fermín Acosta)
*Brenda Hanst (Selena Granados)
*Yesenia Cuan (Kenya Impala)
*Ezzio Cavallaro (El Hombre)
*Carly Pinto (Marbella Colorado)

## Lähteet
Gallo pinto

**Gallo pinto** (tai **gallopinto**) on perinteinen nicaragualainen ja costaricalainen ruoka. Sitä pidetään kansallisruokana molemmissa maissa, ja molemmissa se valmistetaan hieman eri tavalla. Gallo pinto voi olla osana mitä tahansa ateriaa, ja varsinkin aamupalana se on aivan yleinen. Vaikka ruokalajista on useita variaatioita, perusversiossa paistetaan keitettyä riisiä ja papuja yhdessä mausteiden kuten korianterin, sipulin ja pippurien kanssa. Usein sekaan laitetaan myös Salsa Lizano -kastiketta.

Gallo pinto tarkoittaa "täplikästä kukkoa". Kun riisiä ja papuja sekoitetaan keskenään, pavut värjäävät riisin. Nicaragualaiset käyttävät perinteisesti pieniä punaisia papuja ja costaricalaiset mustia. 

## Lähteet
Kuala Terengganu

**Kuala Terengganu** on Terengganun osavaltion pääkaupunki Malesiassa. Vuonna 2008 kaupungissa asui arviolta 284&nbsp;825 henkeä. Kaupunki sijaitsee Terengganujoen suulla Etelä-Kiinan meren rannikolla noin 500 kilometrin päässä Kuala Lumpurista.

## Lähteet

## Aiheesta muualla

* 
* Kuala Terengganu esittely Hiekkarannat.com sivustolla
Kasvihuonekaasutase

**Kasvihuonekaasuutaseella** tarkoitetaan tuotteen koko elinkaaren aikana ilmakehään päästettävien kasvihuonekaasuvirtojen summaa. Summasta voidaan vähentää tuotannossa esimerkiksi biomassaan sitoutuneet kasvihuonekaasut ja tuotannossa syntyneiden sivutuotteiden avulla toisaalla saavutetut päästövähenemät. Kasvihuonekaasutaseen laskenta voi tuotteesta riippuen olla monimutkainen laskentaprosessi, johon ei välttämättä voida osoittaa yhtä oikeaa laskutapaa. Laskennan tulisikin aina vastata kysymyksenasettelua, ja kasvihuonekaasutaselaskennan tarjoamia tietoja esitettäessä tulisi tuoda julki myös tapa, jolla tase on laskettu. Kasvihuonekaasutaseista on keskusteltu erityisesti bioenergian tuotannon lisäämisen yhteydessä.

Biopolttoaineiden yhteydessä kasvihuonekaasutaseella tarkoitetaan koko elinkaaren kasvihuonekaasupäästöja verrattuna vastaavan fossiilisen polttoaineen elinkaareen liittyviin kasvihuonekaasupäästöihin. Päästöjen vähentämisen kannalta on oleellista, että biopolttoaineiden raaka-aine- ja tuotantotapavalinnat perustuvat koko niiden elinkaarta koskevaan kasvihuonekaasutaseen analyysiin. Esimerkiksi luonnonmetsien hakkaaminen öljypalmuplantaaseiksi lisää kasvihuonekaasupäästöjä. Energiantuotannon vaihtoehtoja ei pidä kuitenkaan arvioida pelkästään energia- ja kasvihuonekaasutaseiden perusteella vaan elinkaaritarkastelun tulee sisältää myös muut ympäristövaikutukset.

## Eri biopolttoaineiden kasvihuonekaasutaseita

### Palmuöljy
Palmuöljyn kasvihuonekaasutase on biopolttoaineiden parhaimmistoa, mutta tämä edellyttää plantaasien perustamista joutomaille. Tuotannossa olisi myös otettava käyttöön kestävästi toteutettu jatkuva viljely, mikä lisää satoisuutta ja vähentää tarvetta raivata luonnonmetsiä plantaaseiksi. Näillä reunaehdoilla palmuöljyn energiakäytöllä voidaan saavuttaa 15 prosentin energiansäästö ja 60 prosentin kasvihuonekaasupäästöjen vähennys verrattuna fossiilisiin polttoaineisiin.

## Katso myös
* Primäärienergia
* Energiatase

## Lähteet

## Aiheesta muualla
* Bioenergiasta tarvitaan kokonaisnäkemystä
Bobby Edner

**Robert Charles "Bobby" Edner** (s. 5. lokakuuta 1988) on yhdysvaltalainen näyttelijä. Hän on esiintynyt paitsi vieraana useissa tunnetuissa televisiosarjoissa, myös tärkeässä roolissa muun muassa elokuvassa *Kosto avaruudesta* (2001). 

Edner syntyi Downeyssä, Kaliforniassa, Bob- ja Cindy-nimisten vanhempien poikana. Myös hänen nuorempi sisarensa Ashley Edner on näyttelijä. 

Edner antoi äänensä *[[Final Fantasy XII]]* -peliin (2006).
Bobby on myös Varsity Fanclub- nimisessä yhdysvaltalaisessa poikabändissä.

## Aiheesta muualla
*
Charlene Tilton

**Charlene L. Tilton** (s. 1. joulukuuta 1958) on yhdysvaltalainen näyttelijä. Hänen rooleistaan tunnetuin oli Lucy Ewingin osa televisiosarjassa *[[Dallas (televisiosarja)|Dallas]]*, jossa hän esiintyi vuosina 1978–1985 ja 1988–1990. 

Tilton on esiintynyt myös elokuvissa.

San Diegossa, Kaliforniassa syntynyt Tilton oli 1980-luvulla noin kaksi vuotta naimisissa countrymuusikko Johnny Leen kanssa. Toisen kerran Tilton oli naimisissa vuosina 1985–1992 näyttelijä ja muusikko Domenick Allenin kanssa.

## Aiheesta muualla
*
Lee Purcell

**Lee Purcell** (s. 15. kesäkuuta 1947) on yhdysvaltalainen näyttelijä. Hän on esiintynyt muun muassa televisiosarjoissa *[[Ihmemies MacGyver]]* (jaksossa ”Jack Dalton, vakooja”, 1987), *[[Cannon]]*, *[[Rockfordin paperit]]*, *[[Bonanza]]*, *[[Waltonin perhe]]* ja *[[Matlock (televisiosarja)|Matlock]]* sekä elokuvissa *[[Raakaa peliä]]* (1974), *[[Pelon kesä]]* (televisioelokuva, 1978), *[[Villit vuodet]]* (1978) ja *[[Space Rage]]* (1985).

Pohjois-Carolinassa syntynyt Purcell sai 1990-luvulla televisioesiintymisistään kaksi Emmy-ehdokkuutta.

Purcell on uskonnoltaan skientologi. Hän on esiintynyt laulajana videolla *Road to Freedom: L. Ron Hubbard and Friends* (1988) sekä näyttelee opetusvideolla *Miten Dianetiikkaa käytetään* (*How to Use Dianetics: A Visual Guidebook to the Human Mind*, 1992). Purcell on toiminut National Rifle Associationin eli Yhdysvaltain kansallisen kivääriyhdistyksen johtajana. Hän myös toimii hyväntekeväisyysjärjestöissä eläinsuojelun ja sotaveteraanien hyväksi.

## Aiheesta muualla

* 
* http://www.leepurcell.com/
Linda Cristal

**Marta Victoria Moya Burges** eli **Linda Cristal** (23. helmikuuta 1931 – 27. kesäkuuta 2020) oli argentiinalainen näyttelijä. Hän esiintyi muiden muassa elokuvissa *[[Alamo (vuoden 1960 elokuva)|Alamo]]* (1960) ja *Raakaa peliä* (1974) sekä televisiosarjassa *[[Karjatila High Chaparral]]* (1967–1971). Cristal voitti uransa aikana kaksi Golden Globea ja oli ehdolla kolmannen saajaksi; lisäksi hänellä oli kaksi Emmy-ehdokkuutta. 

Cristal näytteli 1950-luvulla meksikolaisissa elokuvissa. Hänen ensimmäinen englanninkielinen elokuvansa oli vuonna 1956 julkaistu *[[Mihin hintaan tahansa (vuoden 1956 elokuva)|Mihin hintaan tahansa]]*. Blake Edwardsin ohjaamasta elokuvasta *[[Täydellinen loma]]* (1958) Cristal sai parhaan uuden naisnäyttelijän Golden Globen. Hän jakoi palkinnon Tina Louisen ja Susan Kohnerin kanssa. Cristalin tunnetuin rooli oli televisiosarjassa *Karjatila High Chaparral*, jossa hän näytteli neljän kauden ajan. Siitä hänet palkittiin Golden Globella vuonna 1970.

Buenos Airesissa syntynyt Cristal joutui vuonna 1947 liikenneonnettomuuteen, josta hän itse selvisi mutta jossa hän menetti molemmat vanhempansa. 

## Lähteet

## Aiheesta muualla

*
Mustat kalat

**Mustat kalat** on salapoliisiromaani, jonka on kirjoittanut Eeva Tenhunen vuonna 1964.

Yleisradion radioteatteri teki romaanista kuunnelmasovituksen vuonna 2001.

## Juoni
Kirja sijoittuu kesäiseen Savonlinnaan. Päähenkilö on nuori Liisa Rautasalo, joka saapuu kirjan alussa junalla kaupunkiin toimiakseen turistioppaana Olavinlinnassa. Hän majoittuu ystävänsä Inkerin luo. Synkät varjot kuitenkin astuvat neiti Rautasalon elämään, kun tapahtuu murha.

## Lähteet
Tiina Kankaanpää

**Tiina Piia Susanna Kankaanpää** (s. 16. elokuuta 1976 Seinäjoki) on suomalainen kiekonheittäjä. Kankaanpää saavutti ulkoradoilla kahdeksan peräkkäistä Suomen mestaruutta. Hänen ennätystuloksensa 61,04 metriä on vuodelta 1999. Kankaanpää edusti Seinäjoen Urheilijoita.

## Saavutukset
*Kiekonheitto
**Suomen mestari: 1996, 1997, 1998, 1999, 2000, 2001, 2002, 2003
**SM-hopea: 1995

## Lähteet
* 
*